|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајинска влада** Булевар Михајла Пупина 16, 21000 Нови СадТ: +381 21 487 4260 Ф: +381 21 456 079pokrajinskavlada@vojvodina.gov.rs |

**ПОДАЦИ О ПРЕДМЕТУ НАБАВКЕ**

**за јавну набавку у отвореном поступку број 6,**

**чији је предмет набавка услуге организације приликом**

**службених путовања у земљи и иностранству (смештај и превоз)**

**1. Начин вршења услуга**

Предметне услуге вршиће се сукцесивно, а количину и динамику пружања услуга утврђује Наручилац упућивањем писаног захтеваза резервацију путних карата и смештаја и услуге путног осигурања, на унапред утвђеном обрасцу, који ће садржати ближе податке о дестинацији, датуму поласка и повратка, броју путника и остало.

Корисник услуге ће захтев за резервацију путних карата и смештаја као и услуге путног осигурања, попуњен и потписан од стране овлашћених лица Наручиоца, доставити Даваоцу услуга путем електронске поште.

Понуђачје дужан да за потребе Наручиоца обезбеди (прикупи понуде, резервише и изврши плаћање) авио карте/друге путне карте и хотелски/остали смештај и услуге путног осигурања у складу са тим конкретним захтевом.

Понуђач је дужан да обезбеди доступност за пријем тог захтева 365 дана у години. Под доступношћу понуђача се подразумева и пружање додатних услуга (помоћ при евентуалним ванредним дешавањима на путу, у случају хитности, непланирана замена авио карте и места боравка у нерадним данима или у случају празника или непланираних дешавања на службеном путу и слично).

Понуђач је дужан да за сваки конкретан захтев Наручиоца, за резервацију авио карата, предложи више опција (које се односе на нпр. директан лет, лет са преседањем, понуда више авиопревозника, понуде са различитим временима чекања између преседања, најкраћа рута, најбржа рута и сл).

Понуђач се обавезује да ће извршити појединачну предметну услугу и доставити Наручиоцу тражене путне карте или/и резервације/ваучере за тражени смештај и услуге путног осигурања, путем електронске поште или непосредно на адресу Наручиоца,Аутономна покрајина Војводина, Покрајинска влада, Булевар Михајла Пупина 16, Нови Сад, у року од **(**биће преузето из понуде**),** од часа пријема конкретног захтева Наручиоца.

**Предмет уговора је следећи:**

1. резервацију авио карата у економској класи за све дестинације света у складу са захтевом наручиоца (виша класа авио карата нуди се на изричит захтев наручиоца);

2. резервацију хотелског смештаја у хотелима до највише 4\*, а у складу са одговарајућим прописимa и евентулану резервацију у хотелима друге категоризације;

3. резервацију осталих путних карата (аутобуских, возних, бродских) за путовање у земљи и иностранству, у складу са захтевом наручиоца;

4. набавку путног (здравственог) осигурања, осигурања, трошкова убрзане процедуре на аеродрому, коришћење ВИП салона, коришћење premium lounge-a и осталих трошкова везаних за службени пут по захтеву наручиоца услуге

5. сва путна документација од стране добављача биће достављена у року од 7 дана од датума завршетка службеног путовања

**2. Провера цена коштања путних карата и смештаја**

Наручилац за све време трајања овог уговора задржава право да врши проверу цена коштања путних карата и смештаја за тражене дестинације путовања и код других агенција. Уколико приликом провере цена уочи да постоје већа одступања у ценама путних карата и смештаја које предлаже понуђач и ценама путних карата и смештаја које нуде друге агенције, Наручилац може захтевати од Понуђача да му обезбеди повољнију понуду коју је сам пронашао.

**3. Информације о условима отказа**

Понуђач је дужан да пружа информације о условима отказа (трошковима) које је прописао крајњи извршилац услуге (авио/други превозник, хотел/остали смештај и услуге путног осигурања).

Наручилац задржава право да откаже резервацију путних карата и смештаја и услуге путног осигурања у складу са условима крајњег извршиоца услуге.

**4. Поверљиве све информације**

Понуђач је дужан да у току реализације овог уговора чува као поверљиве све информације од неовлашћеног коришћења и откривања као пословну тајну, који могу бити злоупотребљени у безбедносном смислу, сагласно Закону о заштити пословне тајне (,,Службени гласник РС’’, број 53/21).

**5. Рекламација**

У случају недостатака у пруженим услугама, о томе ће овлашћени представник Наручиоца сачинити писани Извештај који ће доставити Понуђачу.

Понуђач ће одмах поступити по евентуалним примедбама и отклонити недостатке.

Ако Понуђач не поступа у складу са уговорним обавезама, Наручилац може активирати средство финансијског обезбеђења за испуњење уговорних обавеза.